สวัสดีค่ะ พอดีวันที่25กรกฎาคมที่ผ่านมาหนูไปฉีดยาคุมแบบ1เดือนมา แล้ววันที่21สิงหาประจำเดือนมาแต่มาน้อยมากค่ะ อยากทราบว่าจะท้องมั้ยคะ แล้วหนูต้องไปฉีดยาคุมต่อมั้ยคะ
สวัสดีค่ะ การใช้ยาคุมแบบฉีดรายเดือนทุกเดือนนั้นเป็นการคุมกำเนิดที่มีประสิทธิภาพสูงมากๆ โอกาสตั้งครรภ์ขณะใช้ยาฉีดอยู่มีน้อยกว่า 1%โดยการใช้ยาคุมแบบฉีดเป็นการใช้ฮอร์โมนดังนั้นอาจมีผลข้างเคียงที่พบได้เช่น เลือดออกผิดปกติทางช่องคลอด ประจำเดือนคลาดเคลื่อนไปได้บ้าง หรืออาจทำให้ผนังมดลูกบางลงได้ดังนั้นจากที่กล่าวมา คิดว่าน่าจะเป็นผลข้างเคียงจากการใช้ยาคุมมากที่สุดทำให้ประจำเดือนมาน้อย หรือมีเลือดออกผิดปกติทางช่องคลอด แนะนำสังเกตอาการค่ะว่าเลือดค่อยๆหยุดไหลได้เอง ไม่ออกมามากขึ้นเป็นลิ่มเลือด หรือปวดหน่วงท้องน้อยมากๆ ถ้ามีควรรีบไปพบแพทย์ หากเลือดออกแค่น้อยๆให้สังเกตอาการก่อน และกลับไปฉีดยากับแพทย์ตามนัด ตอนฉีดยาอาจแจ้งกับแพทย์เพื่อตรวจร่างกายดูเพิ่มเติมอีกครั้งและอาจเปลี่ยนวิธีการคุมกำเนิดที่มีผลข้างเคียงดังกล่าวได้น้อยกว่า